Van Coke Kartel - Wikipedia
Van Coke Kartel in Amsterdam, Nederland, Mei 2011
Aktiewe jare 2007 – 2017
Etikette RHTYHM, SELECT
Lede Francois van Coke
Gewese lede Justin Kruger, Jason Oosthuizen
Assosiasies Fokofpolisiekar, Die Heuwels Fantasties, aKing, Die Gevaar
Van Coke Kartel is ’n Afrikaanse rockgroep. Die groep bestaan uit Francois van Coke (stem & kitaar), Wynand Myburgh (baskitaar), Jedd Kossew (kitaar, stem), Dylan Hunt (tromme). In 2009 ontvang hulle ’n SAMA-toekenning in die kategorie beste Afrikaanse rock-album vir Waaksaam & Wakker.
Na vyf vollengte albums, verskeie tromspelers, vele toekennings, internasionale toere soos Taiwan en Europa, het hulle besluit om die tuig neer te lê. Van Coke Kartel het saam met internasionale groepe soos Metallica, Thirty Seconds to Mars, Korn, Chris Cornell, Good Charlotte en Billy Talent 'n verhoog gedeel.
“Van Coke Kartel was ‘n mal rit. Vir baie jare was hierdie projek my en Francois se hoof fokus. Baie werk het hier ingegaan en ons het vir seker baie geleer. Dis hartseer om te dink dat dit nou alles tot ‘n einde kom. Ek is wel opgewonde om hierdie sirkus vir een laaste keer op die pad te neem!” Wynand Myburgh.
Nadat hulle 16 maande laas 'n konsert gedoen het, het die groep vir ou laas 'n finale toer in 2017 gedoen.
Van Coke Kartel los beslis 'n nalatenskap van onwrikbare, onuitputbare rock-musiek wat nooit vergeet sal word nie.
Van Coke Kartel, 2007
Waaksaam & Wakker, 2008
Skop, Skiet & Donner, 2010
Wie’s Bang?, 2011
Bloed, Sweet & Trane, 2013
SAMA-toekenning vir Beste Rock-Album, Waaksaam & Wakker (2008)
Van Coke Kartel se amptelike webtuiste
Voor ons stof word op YouTube
Verdoof Vergiftig Verskoon My op YouTube
Ontsluit van "https://af.wikipedia.org/w/index.php?title=Van_Coke_Kartel&oldid=2110562"
Last edited on 13 Januarie 2020, at 14:25